CELEX: 32016R1843
Language: lv
Date: 2016-10-18 00:00:00
Title: Komisijas Īstenošanas regula (ES) 2016/1843 (2016. gada 18. oktobris) par pārejas pasākumiem Eiropas Parlamenta un Padomes Regulas (EK) Nr. 882/2004 piemērošanai attiecībā uz tādu oficiālu laboratoriju akreditāciju, kas veic oficiālus Trichinella noteikšanas testus (Dokuments attiecas uz EEZ )

19.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 282/38
            
         KOMISIJAS ĪSTENOŠANAS REGULA (ES) 2016/1843
   (2016. gada 18. oktobris)
   par pārejas pasākumiem Eiropas Parlamenta un Padomes Regulas (EK) Nr. 882/2004 piemērošanai attiecībā uz tādu oficiālu laboratoriju akreditāciju, kas veic oficiālus Trichinella noteikšanas testus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 63. panta 1. punkta otro daļu,
   tā kā:
   
               (1)
            
            
               Regulā (EK) Nr. 882/2004 paredzēts, ka tiek ievērojami mainīti oficiālo kontroļu noteikumi un procedūras. To piemēro no 2006. gada 1. janvāra. Tomēr vairāku minēto noteikumu un procedūru piemērošana, tiem stājoties spēkā uzreiz minētajā datumā, atsevišķos gadījumos varēja radīt praktiskas grūtības.
            
         
               (2)
            
            
               Regulā (EK) Nr. 882/2004 noteikts, ka laboratorijām, kurās tiek analizēti oficiālo kontroļu laikā ņemtie paraugi, jābūt akreditētām saskaņā ar noteiktiem regulā minētiem Eiropas standartiem. Tomēr, lai nodrošinātu netraucētu pāreju uz jauno noteikumu un procedūru pilnīgu īstenošanu, Komisijas Īstenošanas regulā (ES) Nr. 702/2013 (2) noteikti daži pārejas pasākumi, tostarp atkāpe no minētās laboratorijām izvirzītās prasības. Īstenošanas regulu (ES) Nr. 702/2013 piemēro līdz 2016. gada 31. decembrim.
            
         
               (3)
            
            
               Komisijas 2009. gada 28. jūlija ziņojuma (3) Eiropas Parlamentam un Padomei par gūto pieredzi, piemērojot Eiropas Parlamenta un Padomes 2004. gada 29. aprīļa higiēnas Regulas (EK) Nr. 852/2004, (EK) Nr. 853/2004 un (EK) Nr. 854/2004, “mērķis ir iepazīstināt ar faktiem par visu ieinteresēto dalībnieku 2006., 2007. un 2008. gadā gūto pieredzi, tostarp sastaptajām grūtībām, īstenojot higiēnas tiesību aktu paketi” (“ziņojums”).
            
         
               (4)
            
            
               Ziņojumā ir aprakstīta pieredze, kas gūta saistībā ar pārejas pasākumiem, tostarp tiem, kas noteikti Regulā (EK) Nr. 882/2004. Ziņojumā norādīts, ka joprojām pastāv grūtības saistībā ar kautuvju iekšējo laboratoriju akreditāciju.
            
         
               (5)
            
            
               Komisija 2013. gada 6. maijā pieņēma priekšlikumu Eiropas Parlamenta un Padomes regulai, kas attiecas uz oficiālajām kontrolēm un citām oficiālām darbībām, kuras veic, lai nodrošinātu, ka tiek piemēroti dzīvnieku barības un pārtikas aprites tiesību akti, noteikumi par dzīvnieku veselību un labturību, augu veselību, augu reproduktīvo materiālu un augu aizsardzības līdzekļiem (4). Minētais priekšlikums paredz atcelt Regulu (EK) Nr. 882/2004 un nosaka, ka attiecībā uz tādu oficiālu laboratoriju akreditāciju, kuru vienīgais darbības veids ir Trichinella konstatēšana gaļā, iespējama atkāpe.
            
         
               (6)
            
            
               Tādējādi, kamēr nav pieņemta minētā jaunā Eiropas Parlamenta un Padomes regula, šajā regulā vajadzētu paredzēt turpmākus pārejas pasākumus.
            
         
               (7)
            
            
               Tādēļ būtu jāparedz turpmāks pārejas periods, kurā turpinātu piemērot Īstenošanas regulā (ES) Nr. 702/2013 patlaban paredzētos pārejas pasākumus.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šajā regulā ir noteikti pārejas pasākumi Regulas (EK) Nr. 882/2004 piemērošanai pārejas periodā no 2017. gada 1. janvāra līdz 2020. gada 31. decembrim.
   2. pants
   Atkāpjoties no Regulas (EK) Nr. 882/2004 12. panta 2. punkta, kompetentā iestāde drīkst izraudzīties laboratoriju, kas veic oficiālus Trichinella noteikšanas testus un atrodas kautuvē vai medījumu apstrādes uzņēmumā, ar nosacījumu, ka, lai gan laboratorija nav akreditēta saskaņā ar minētā punkta a) apakšpunktā noteikto Eiropas standartu, tā nodrošina kompetentajai iestādei pietiekošas garantijas, ka tās veikto paraugu analizēšanai, kas nepieciešama oficiālo kontroļu vajadzībām, tiek piemērotas kvalitātes kontroles shēmas.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   Šo regulu piemēro no 2017. gada 1. janvāra līdz 2020. gada 31. decembrim.
   
      Tā uzliek saistības kopumā un ir tieši piemērojama visās dalībvalstīs.
      Briselē, 2016. gada 18. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 165, 30.4.2004., 1. lpp.
   
   
      (2)  Komisijas 2013. gada 22. jūlija Īstenošanas regula (ES) Nr. 702/2013, ar ko nosaka pārejas pasākumus Eiropas Parlamenta un Padomes Regulas (EK) Nr. 882/2004 piemērošanai attiecībā uz tādu oficiālu laboratoriju akreditāciju, kuras veic oficiālus Trichinella noteikšanas testus, un ar ko groza Komisijas Regulu (EK) Nr. 1162/2009 (OV L 199, 24.7.2013., 3. lpp.).
   
      (3)  COM(2009) 403 galīgā redakcija.
   
      (4)  COM(2013) 265 final.